Diari Oficial de la Generalitat Valenciana


Sumari del DOGV 3829, del 05-09-2000 (2000/7097)

ORDRE de 25 de juliol de 2000, de la Conselleria de Justícia i Administracions Públiques, per la qual s'aprova la classificació en classe primera dels llocs de Secretaria i Intervenció de l'Ajuntament d'Alcalà de Xivert.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3829

Data del DOGV
:   05-09-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/7097


Data del document
:   25-07-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Alcalà de Xivert
    * administració local
    * qualificació del personal

ORDRE de 25 de juliol de 2000, de la Conselleria de Justícia i Administracions Públiques, per la qual s'aprova la classificació en classe primera dels llocs de Secretaria i Intervenció de l'Ajuntament d'Alcalà de Xivert. [2000/X7097]
  
Els llocs de treball de Secretaria i Intervenció de l'Ajuntament d'Alcalà de Xivert estan actualment classificats en classe segona.
  
Mitjançant acord plenari de l'Ajuntament d'Alcalà de Xivert de data 23 de maig de 2000, va sol·licitar-se d'aquesta Conselleria de Justícia i Administracions Públiques la modificació dels citats llocs de treball en classe primera, per concórrer en el municipi característiques especials, les quals queden suficientment acreditades en l'expedient tramitat.
  
En l'expedient consten els certificats lliurats per la Secretaria General de la Corporació que acrediten les característiques especials del municipi i també el tràmit d'audiència i el resultat d'aquest.
  
Atés el que disposa l'article 7 del RD 1.732/1994, de 29 de juliol, el qual permet que en els municipis amb increments remarcats de població en determinades temporades a l'any, els llocs reservats a funcionaris d'Administració local amb habilitació de caràcter nacional puguen ser classificats per l'òrgan competent de la respectiva Comunitat Autònoma en una classe superior a la que correspondria, segons el que disposa l'article 2 del susdit Reial Decret 1.732/1994, de 29 de juliol, a instància de la Corporació interessada,
  
Vist el que disposa l'article 2 del Reial Decret 1.732/1994, de 29 de juliol, en l'apartat a) reserva la provisió de les Secretaries de classe primera a funcionaris pertanyents a la subescala de Secretaria, categoria superior; en l'apartat d) classifica com a intervencions de classe primera els llocs d'intervenció en corporacions amb secretaria de classe primera, reservats a funcionaris pertanyents a la subescala d'Intervenció-Tresoreria, categoria superior; i en l'apartat f) sobre l'obligatorietat de crear el lloc de Tresoreria reservat a funcionaris pertanyents a la subescala d'Intervenció-Tresoreria.
  
En conseqüència, fent ús de les competències atribuïdes pels articles 2.2 a) i 7 del Decret 159/1997, de 29 d'abril, del Govern Valencià, pel qual s'aprova el Reglament regulador de la competències de la Generalitat Valenciana relatives als funcionaris d'Administració local amb habilitació de caràcter nacional,
  
ORDENE
  
I. Classificar els llocs de treball de Secretaria i Intervenció de l'Ajuntament d'Alcalà de Xivert en classe primera, els quals queden reservats respectivament a funcionaris d'Administració local amb habilitació de caràcter nacional pertanyents a la subescala de secretaria categoria superior i a la subescala d'intervenció, categoria superior, sense perjuí del que s'ha previst per a aquest últim lloc en la disposició transitòria primera 2 e) del Reial Decret 1.174/1987, de 18 de setembre.
  
II. Classificar el lloc de Tresoreria de l'Ajuntament d'Alcalà de Xivert com reservat a funcionaris amb habilitació de caràcter nacional pertanyents a la subescala d'intervenció, sense perjuí d'allò que s'ha previst en l'apartat 2 f) de la disposició transitòria primera del Reial Decret 1.174/1987.
  
III. La modificació de la classificació d'aquests llocs de treball, no afectarà als destins dels qui estigueren exercint-los amb caràcter definitiu.
  
Contra aquesta resolució que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la publicació. Tot això de conformitat amb allò que s'ha establit en els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 25 de juliol de 2000
  
El conseller de Justícia i Administracions Públiques,
  
CARLOS GONZÁLEZ CEPEDA